ming030890/wiki-yue-high-quality huggingface dataset:
楔形數

喺數論入面，楔形數（英文：sphenic number）係講啲正整數，佢係三個唔同嘅質數嘅積。

定義
一個正整數  係一個楔形數若且唯若佢係三個唔同嘅質數  嘅積：。注意呢個條件唔等同話佢有三個質因數，例如  有三個質因數，但係就唔係楔形數。

例子
最細嘅楔形數係  ，因爲佢係最細三個質數乘埋，最細嗰幾個楔形數係：
30, 42, 66, 70, 78, 102, 105, 110, 114, 130, 138, 154, 165, ... （OEIS數列A007304）
截至 2019 年一月最大已知嘅楔形數係
(282,589,933 − 1) × (277,232,917 − 1) × (274,207,281 − 1).
佢係最大三個已知質數乘埋。

因數
所有嘅楔形數都有啱啱好八個因數，因爲如果我哋將個楔形數寫做  ，當中  係唔同嘅質數嘅話， 嘅所有因數就係：
留意掉返轉係唔得嘅，即係話有啱啱好八個因數都唔一定係楔形數，例如  就係一個反例，佢有八個因數。

性質
根據定義，楔形數一定係無平方整數。
任何楔形數嘅 Möbius函數 都係 。
第一個連續兩個楔形數嘅例子係  同埋 
頭幾對連續楔形數之中細啲嗰個：230, 285, 429, 434, 609, 645, 741, …（OEIS數列A215217）
第一個連續三個嘅例子係 ， 同埋 。
頭幾組連續三個楔形數之中中間嗰個：1310, 1886, 2014, 2666, 3730, … 一萬以內有廿一組（OEIS數列A248202）
唔會有連續四個或以上嘅例子，因爲任何四個連續數都會有一個被  整除，令到佢唔係無平方整數。
， 同埋  係連續三個嘅例子，下次連續三年嘅年份都係楔形數要等到 ， 同埋 （OEIS數列A165936）
楔形數嘅分佈：
100 以下有 5 個。
1000 以下有 135 個。
10000 以下有 1800 個。
又係三角形數又係楔形數：66, 78, 105, 190, 231, 406, 435, 465, 561, 595, …（OEIS數列A128896）
所有楔形數都唔係完全數。
證明
我哋可以用反證法：
設
嘅因數和係 。
假設  真係完全數，咁 。
左邊嘅  同  都係雙數，啫係話左邊畀 4 整除。
睇睇右邊，我哋得到 。
代  入左邊，我哋得到 。
代埋 ，，無解。
所以  唔會係完全數。
所有單嘅楔形數都係虧數，因爲 。
形如  嘅楔形數係半完全數，因爲 。
楚山

楚山郡（韓文：초산군／楚山郡 Chosan gun */?）係朝鮮民主主義人民共和國慈江道嘅一個郡。
楚德湖

楚德湖（愛沙尼亞文：Peipsi-Pihkva järv；俄文：Псковско-Чудское озеро）係歐洲第五大湖，喺北歐愛沙尼亞、俄羅斯、拉脫維亞同白俄羅斯入面，有3,555平方公里大。
拉素

拉素（意大利文：Lazio）係意大利一個大區，首府羅馬。
拉索托內拉

拉索托內拉（西班牙文：La Sotonera）係西班牙亞拉岡威斯卡省一座城，住1千人。
拉納卡

拉納卡（Larnaca）係塞浦路斯第三大城，拉納卡區首府，人口約莫14萬。
拉素體育會

拉素體育會（意大利文：Società Sportiva Lazio）係意大利拉素羅馬一間足球會，喺1900年成立，而家踢緊意大利甲組足球聯賽。
拉維香卡

拉維香卡（Ravi Shankar，1920年4月7號—2012年12月11號）係印度民族音樂家，1956年開始巡迴歐美表演。
拉納哈

拉納哈（西班牙文：Lanaja）係西班牙亞拉岡威斯卡省一座城，住1千人。
拉羅湯加

拉羅湯加（粵拼：laai1 lo4 tong1 gaa1；英文：Rarotonga）係曲克群島一島兼火山島，亦係曲克群島最多人口嘅島。總面積得67.39km²。
個島喺1823年7月25號俾歐洲佬發現。成個島嘅海拔唔高，即使係最高地方——特拉曼加山淨得413m到。佢亦係曲克群島最熱門嘅旅遊地方，尤其係最北邊嘅城市——阿華魯，屬曲克群島嘅首都。
拉籌伯大學

拉籌伯大學係澳洲維多利亞州墨爾本一間公立大學，1964年創校。
梭魚

梭魚，又叫金梭魚、梭子魚，係鱸形目魣科一屬嘅魚，個性惡死，具侵襲性，鍾意成群出動。
梭羅樹

梭羅樹（粵拼：so1 lo4 syu6；學名：Reevesia thyrsoidea），又嗌兩廣梭羅（loeng5 gwong2 so1 lo4）。係梧桐科梭羅樹屬嘅常綠喬木，歸。可以生高到二十米。香港原生樹，市內常見。
梭織

梭織（英文：weaving）係一種整布嘅方法，指將兩條分開嘅冷線或者其他嘅綫以直角嘅方式交錯整成一塊布。
梭羅蝠魚屬

梭羅蝠魚屬（學名：Solocisquama）係鮟鱇目棘茄魚科嘅其中一個屬。
梯度

梯度（gradient）係向量微積分嘅一個概念，適用喺多變量純量場函數。一個多變量純量函數嘅梯度係一個多變量向量函數。梯度嘅意思係，對於投射喺一個座標平面嘅多變量純量函數，由佢喺每一個點嘅梯度可以知道當喺嗰一點嘅時候向邊一個方向行個函數值嘅上升率（可以講係斜率）最大，而梯度嘅數值就係講向嗰一個方向行嘅斜率。梯度通常寫做 。

定義
梯度嘅定義要用到Nabla 算子嚟表示。對於一個多變量純量函數 ，佢嘅梯度係：
譬如喺  平面上，梯度係：

梯度嘅視覺化
想搞清楚梯度嘅概念，去 https://www.youtube.com/watch?v=ThxMvNPMitE&t=226s 睇下。
梭魚草

梭魚草（粵拼：so1 jyu4*2 cou2；學名：Pontederia cordata）係雨久花科梭魚草屬嘅長年水生或濕生嘅草本植物，多數種喺河邊或水塘、山塘四圍或人工濕地範圍。

生態作用
可以好有效噉去除氨磷同氨氮系列氣體。
榴彈炮

榴彈炮係一種主要用於火力支援嘅炮。榴彈炮嘅炮管/炮身長度比值相對比較低，彈道以曲線為主，發射角度通常比較高（但係通常高唔過迫擊砲）。
榴槤屬

榴槤屬（學名：Durio）係錦葵科榴槤族下嘅一屬。
榴花峒

榴花峒（Lau Fa Tung）係香港一座山，海拔高378米，喺離島區，附近範圍劃咗入北大嶼郊野公園。
榴彈發射器

榴彈發射器係種武器，係用嚟射榴彈嘅炮，射程比用手掟遠好多。
榮輝中心

榮輝中心（Wing Fai Centre）係香港嘅一個私人機構參建居屋屋苑，喺新界北區粉嶺聯和墟，近榮福中心，總共有四棟樓，喺1996年入伙。
榴槤

榴槤（粵拼：lau4 lin4；學名：Durio zibethinus），又叫麝香貓果，係錦葵科榴槤屬植物。一般認為原產地喺泰國、馬來西亞、印度尼西亞、汶萊。目前泰國、越南、中國等都栽培。
榴槤喺東南亞被譽為「果王」，榴槤與眾不同嘅地方係佢獨特嘅氣味以及外殼上嘅刺。榴槤果實可以成長到30厘米（12英寸）長，直徑15厘米（6英寸）。榴槤嘅形狀多數係長橢圓形或圓形，顏色係綠色帶啡色，果肉呈淺黃色。
呢個種係國際貿易上最常見嘅榴槤屬物種，人工栽培嘅品種已有成百樣。除咗本種，重有另外8種可食用嘅榴槤屬物種，多數只喺原生地嘅市場上出現。

產地
呢一屬嘅植物係一種巨型嘅熱帶常綠喬木，原產東南亞，有「果王」之稱。原產地係汶萊、印度尼西亞同馬來西亞。亦有一啲人認為原產喺菲律賓。榴槤生長地遍佈東南亞佢主要生長喺泰國、馬來西亞、印尼等地，其他種植榴槤地方包括柬埔寨、老撾、越南、緬甸、印度、斯里蘭卡、西印度群島、佛羅里達州、夏威夷、巴布亞新畿內亞、波利尼西亞群島、馬達加斯加、海南島、澳洲北部同新加坡。

外型
夜間開放嘅花
白天閉合嘅花
榴槤樹
榴槤樹高15至20米。葉片長圓，頂端較尖，聚傘花序，花色淡黃，果實好似足球咁大，果皮堅實，密生三角形刺，果肉係由假種皮嘅肉包組成，肉色淡黃，黏性多汁，酥軟味甜，食起來有雪糕嘅口感。

營養
榴槤營養豐富，100克榴槤含有熱量153卡路里、蛋白質2.6克、脂肪3.4克、糖類27.9克、維他命B 20.13毫克、維他命C 23.3毫克，重有好多微量元素，包括鉀。榴槤含豐富嘅雌激素可能增加女性嘅生育機會。

歷史
亞洲東南部早喺史前時代已食用榴槤，但西方世界認識榴槤得大概600年。已知歐洲最早榴槤嘅紀錄係意大利旅行家尼科洛·達·康提，喺15世紀前往東南亞時紀錄。葡萄牙醫生加西亞德奧爾塔（Garcia de Orta）喺1563年出版嘅書中描述榴槤喺印度當藥用。隨鄭和下西洋嘅馬歡喺《瀛涯勝覽》記述蘇門答剌國嘅榴連「賭爾焉」：「有一等臭果，番名『賭爾焉』，如中國水雞頭樣，長八九寸，皮生尖剌，熟則五六瓣裂開，若臭牛肉之臭，內有粟子大酥白肉十四五塊，甚甜美好吃，中有子可炒吃，其味如栗。」

成熟
榴槤係一種典型嘅熱帶生果，產地為泰國、馬來西亞等國。某啲品種嘅榴槤（例如生長喺馬來西亞嗰種）唔摘得，唔係就唔能夠繼續成熟，果樹亦會受損傷。只有等佢成熟後自己跌落嚟。榴槤樹種類眾多，有啲種四、五年就可以結果，有嘅要六到八年先能夠結果。絕大多數嘅榴槤樹每年結果一次，一樖樹每年可生產七、八十個榴槤。佢重有個奇特現象就係老莖生花，因為佢一個果大嘅重達1－2公斤，樹上細小嘅樹枝好難承受咁重，佢就喺主幹上開花結果。係適應環境嘅結果。一個榴槤樹掉下後不斷成熟嘅兩到四日，係最好味嘅，但經過五到六日後，大多數人會認為呢啲係爛熟又難食。

氣味
星加坡嘅捷運上唔准帶榴槤嘅告示牌（右下圖）
人類對榴槤嘅氣味有非常極端嘅嗅覺反映，有部分人認為非常芳香，鍾意食嘅人覺得好香，越食越鍾意，越食越上癮；而另一部分人認為惡臭無比。佢嘅籽亦可以食。一般好少有一種生果有咁明顯嘅嗅覺反差，但由於考慮到公眾反映，唔少國家好似泰國同新加坡嘅酒店、飛機同其他公共交通工具唔畀帶打開咗嘅榴槤。
成熟後自然裂口嘅榴槤，存放時間唔可以太耐，若果聞到有一股酒精味時，就係變咗質。未開口嘅榴槤，唔成熟嘅有一股青草味，成熟嘅散發出榴槤固有嘅氣味。
如果用手直接拎住榴槤食，手上嘅味道會殘留兩至三日，據講用榴槤嘅殼當容器盛水洗手，佢去除氣味嘅效果比用番梘洗手更好。
中國文學家郁達夫喺《南洋遊記》中曾寫道：「榴槤有如臭乳酪與洋蔥混合的臭氣，又有類似松節油的香味，真是又臭又香又好吃」。

用途
喺馬來西亞，榴槤嘅葉同根用來解熱，而葉汁用來醫發燒嘅病人。喺20世紀20年代，榴槤產品公司喺紐約推出咗一個叫「Dur-India」嘅保健產品，一打9美金，每個包含63片。

注意
因榴槤含糖較高，因此，糖尿病患者唔應該食或少食，尤其食嗰時唔好飲酒。榴槤含鉀較高，所以有腎病、心臟病應小心食。榴槤性溫熱，故咽幹舌燥、喉痛乾咳、熱病體質、陰虛體質者應慎用。
榴鄉路

榴鄉路（粵拼：lau4*2 hoeng1 lou6；簡化字：榴乡路）係中國北京嘅南北走向主幹道，喺豐臺區劉家窯到石榴莊之間。北邊從蒲黃榆路同南三環中、東路嘅交界開始，一直去到南邊嘅德賢路同南四環中、東路嘅交界。

敘述
全長2.8km，闊51米，雙向8車道。從榴彩公園到南四環之間嗰橛同德賢路屬共綫馬路。
比嘉祐介

比嘉祐介（1989年5月15號—）係日本足球員，司職後衞，效力千葉JEF聯。
比嘉久美子

比嘉久美子 ，係日本嘅一個配音員，出名嘅配音作品有名偵探柯南：唐紅的戀歌。

配音作品一覽
呢個表唔完整，歡迎加料。
比叡號

比叡號（日文：比叡／ひえい Hiei）係一部一戰、二戰時期嘅大日本帝國海軍嘅軍艦。
比嘉列卡度

比嘉列卡度（1973年5月4號—）係日本足球員，司職中場，效力過新潟天鵝。
比嘉愛未

比嘉愛未 ，係日本嘅一個女演員。

拍過嘅作品一覽
呢個表唔完整，歡迎加料。
比叡山

比叡山係日本京都府京都一座山，海拔848米，係日本佛教宗派天台宗嘅發祥地，所以又叫天台山。
比嘉厚平

比嘉厚平（1990年4月30號—）係日本足球員，司職中場，效力過柏太陽神，秋田藍閃電，及山形山神。
橋口勝

橋口勝（1974年5月21號—）係日本足球員，司職後衞，效力過大阪櫻花，及福岡黃蜂。
橋口拓哉

橋口拓哉（1994年9月27號—）係日本足球員，打後衞位置，效力町田澤維亞。
橋岡大樹

橋岡大樹（1999年5月17號—）係日本足球員，打後衞位置，效力浦和紅鑽。
橋垣戶光一

橋垣戶光一（1982年3月30號—）係日本足球員，司職後衞，效力過大阪飛腳，及愛媛FC。
橋咀泳灘

橋咀泳灘，香港泳灘之一，喺西貢橋嘴洲，英文叫Kiu Tsui Beach。行政上歸西貢區。設施有泳灘、燒烤場。歸康樂及文化事務署管。
橋咀洲

橋咀洲（Sharp Island）係香港西貢區一島，約莫0.909平方公里咁大，只有三、四戶人家。
維基同享有多媒體嘅嘢：Sharp Island, Hong Kong
文恩澄

文恩澄（Rannes Man，1984年6月1號—），原名文婉澄，係香港女導演，前唱作人。

反駁黎瑞恩錯誤批評浸會大學學生會會長方仲賢言論
喺香港反送中運動期間，香港浸會大學學生會會長方仲賢因為去深水埗鴨寮街購買觀星用嘅觀星筆，畀警方以「藏有攻擊性武器」嘅名義拘捕。黎瑞恩喺私人Facebook入面話要試吓用射方仲賢對雙眼證明唔係攻擊性武器，又話450nm波長雷射筆無可能用嚟觀星。結果引來唔少網民同佢爭論，有網民反駁話喺鴨寮街賣嘅都應該合法，唔合法一早拉咗，又話好多老師教書嗰陣都會用雷射筆，對黎瑞恩強烈批評。文恩澄亦都反駁黎瑞恩，話5000mw嘅激光筆的確有危險，但方仲賢嗰支得20mw，連對眼都唔會有害。佢又話好多人屋企都有一堆有潛在危險嘅嘢，問題在於構唔構成拘捕理由，而律師黃國桐回應事件嘅時候，都話當非法用嚟攻擊人身，先可以定性為攻擊性武器，對方只係買，未足以構成攻擊性武器。。
文心雕龍

《文心雕龍》係中國南北朝時期南梁文學家劉勰嘅著作，講嘅內容主要係文藝理論。

趣聞
香港財政司司長曾俊華用咗呢本書名，分別幫佢兩個仔女改名做曾雕龍同曾文心。
文悅程

文悅程（Ching Ching Man，藝名：程程，1月18號—），係香港街頭表演者、主持、司儀、女高音、歌手，同時投身音樂教育。

簡歷
程程喺香港出世同埋成長，細細個就好鍾意音樂，香港中文大學音樂系畢業，主修聲樂，副修琵琶同埋非洲鼓，仲有學作曲。曾經喺美國Bellarmine University留學一年，主修音樂，副修戲劇，選修爵士鋼琴、古典鋼琴、爵士聲樂、古典聲樂同埋非洲鼓，所有科目都滿分修業。
喺美國讀書期間，程程曾參與當地嘅大學選美活動，喺路易維爾城同埋肯塔基州選美比賽勇奪冠軍（Miss Black and Gold Pageant），兩次都憑《茉莉花》一曲當選才藝小姐（Miss Talent）。
程程曾經喺Opera Hong Kong參與歌劇演出，包括Carmen，DonCarlo，Aida等。佢試過同無伴奏合唱組合King's Singer嘅歌手、格萊美獎得獎者Paul Phoenix同台演出。
2019年開始，程程專心鑽研廣東歌流行曲文化，跟張崇德學習唱歌。

出道經過
2018年1月6號，文悅程用藝名「小月」喺旺角西洋菜街銀行中心嘅「新天地歌舞團」演出，以一曲《問我》開始街頭演唱事業，為期四個幾月。
同年5月20號，文悅程用藝名「程程」正式出道，加入「旺角羅文歌舞團」，憑著《月半小夜曲》得到「旺角羅文」賞識，每逢禮拜六、日都係喺旺角街頭演唱。
文悅程特別鍾意廣東小調，尤其係翻唱《鮮花滿月樓》。佢擅長女高音，係第一個將古典音樂同埋音樂劇帶到街頭嘅表演者，第一首獻唱嘅音樂劇《Think of Me》，之後獻唱過《Memory》同埋《I Dreamed a Dream》。
文悅程喺旺角表演咗無幾耐，香港特區政府宣佈喺2018年8月取消旺角西洋菜街行人專用區（簡稱「殺街」），佢喺殺街前夕擔任「旺角羅文歌舞團」嘅代言人，接受過好多傳媒訪問     ，包括喺商業一台嘅時評節目《在晴朗的一天出發》入面同兩位議員討論「殺街」。其他訪問包括《新聞透視》、香港電台電視台第三台（英文頻道）、BeautyExchange《Be Story》等。7月29號，「殺街」前嘅最後一晚，文悅程擔任「旺角羅文歌舞團」嘅主持，同西洋菜街嘅支持者告別。

成為獨立表演者
離開旺角西洋菜街之後，程程正式成為一個獨立嘅街頭表演者。
2018年9月2號，程程首次舉辦自彈自唱嘅音樂會，改編咗唔少經典金曲，重新演繹《忘記他》、《再見我的愛人》，特別加入音樂劇元素。喺同一日，「程程知音會」正式成立。
2018年9月26號，程程喺「程程知音小聚」音樂會中唱咗第一首包辦作曲、填詞、編曲嘅作品，由佢嘅支持者將新歌命名為《生命小夜曲》，歌曲表達佢對人生志向嘅追求，同埋對音樂嘅熱愛之情。
2018年9月，程程憑一曲《Don’t Cry for Me Argentina》考獲西九文化區嘅表演資格，10月6號第一次喺西九以歌會友，重新返到街頭演唱。
2018年10月28號，程程喺銅鑼灣柏斯音樂廳舉行音樂會，邀請到年輕鋼琴家、作詞、作曲家梁柏希（Alvin Leung）伴奏，同時為程程度身訂造一首全新歌曲《回眸》。

電視節目
程程同朋友Anson組成「指腹為fd」，成功喺二百幾隊參選隊伍之中脫穎而出，參與ViuTV旅遊節目《嚮導玩》嘅問答遊戲。節目喺2018年4月23、24號播出，程程以輕鬆幽默嘅形象得到觀眾歡心。
程程擔任ViuTV節目《2蚊遊》嘅主持，以活潑生動嘅形象同觀眾見面，拍攝二十集香港本地旅遊節目，帶各位老友記玩盡十八區，介紹各區名勝景點，同時食盡各區特色美食。節目喺2018年9月2號首播。
2018年：《嚮導玩》參賽者（第1-2集）
2018年-2019年：《2蚊遊3》主持（第1-20集）

音樂演出
2018年11月18號：受香港彈撥樂團邀請喺上環文娛中心演出2首民謠。
2019年1月6號：程程喺佐敦嘉彩漁村宴開四圍，舉行「生日聯歡會」。
2019年1月25號：「和諧之聲．唱響紅磡廣場」音樂會。
2019年2月8號：「好歌歡聚！28新春喜慶金曲演唱會」。
2019年3月24號：首張個人唱片「陪著你走」發佈會。
2019年4月28號：2019樂施音樂馬拉松活動上，自彈自唱「遇見」、JAZZ版「對你愛不完」以及How far I'll go。
文德樓

文德樓（粵拼：man4 dat1 lau4）係中國廣東省廣州市嘅一間比較有民國特色嘅古建築。喺越秀區嘅文德東路1～4號，隔籬冇幾遠就係之前廣州市第八十五中學（而家係廣州市貿易職業高級中學）嘅所在地區。雖然話呢度樓係用咗「文」字嚟做名，但係佢出嗮「武」嘅，因為呢度係因為中華民國時期有幾位中國內地非常出名嘅猛人喺呢度住過，所以先至出咗名。

葳蕤史
喺1925年，中國共產黨廣東區委員會就租咗文德樓嘅部分屋畀啲工仔去住。嗰時做緊中共廣東區委常委、軍委書記嘅周恩來同鄧穎超一齊住咗喺3號嘅2樓。而李富春同蔡暢嗰兩公婆就住咗喺4號嘅1樓。而海軍局代理局長——李之龍就住咗喺1號嘅2樓。
海因里希·布呂寧

海因里希·布呂寧（德文：Heinrich Brüning，1885年11月26號—1970年3月30號），係威瑪德國時期天主教中央黨嘅政治人、經濟學家。佢係威瑪德國嘅第12任總理，1930年去到1932年在位。喺任內受大蕭條嘅影響而經濟疲軟，佢因此俾叫做「飢餓總理」。
海因里希希姆萊

海因里希希姆萊（Heinrich Himmler，1900年10月7號—1945年5月23號），係納粹德國黨衛隊首領，亦係猶太人大屠殺嘅主要搞手。
海城

海城（粵拼：hoi2 sing4）係中國遼寧鞍山嘅轄下政區，係個縣級市。總面積2732平方公里，2016年常住人口140萬人。佢離省城瀋陽約200公里到。

史
海城嘅名出自遼代建置嘅海州，當時海州嘅臨溟縣係州治，亦係南海軍嘅治所。而海州、南海軍嘅「海」，指嘅係渤海。
遼朝時呢度屬遼東道，喺呢度設咗海州。金代改海州成澄州，下有臨溟、析木2個縣。元代屬遼陽路，呢度有海州巡檢司。明朝喺臨溟縣故地設海州衞，屬遼東都指揮使司；清朝改海州做海城縣。然後作爲縣直到1985年1月，升做縣級市，成海城市。
海城區

海城區（粵拼：hoi2 sing4 keoi1；壯文：Haijcwngz）係中國廣西北海嘅市轄區，係北海嘅行政中心，係市府嘅駐地，面積141平方公里，2016年人口37萬。區府駐中街街道嘅北部灣大道。
海城喺北海所在半島嘅西南部，北面係合浦，東面係銀海區，喺海上南面隔住海南，西面係越南海界。海城嘅轄地分兩部分，大陸同海島，大陸即係北海半島北岸，海島喺半島南邊，有潿洲、斜陽兩個島，其中潿洲係廣西最大嘅島。

史
海城係北海舊城所在，「海」指嘅係北部灣，而佢嘅城區就喺北部灣邊。北海同外界交流嘅歷史好耐，留低咗英、法、德三國喺呢度嘅領事館遺址；而起於1883年嘅北海老街長1.44公里，係嶺南直線最長嘅騎樓街，稱做百年西洋街，而家係全國重點文物兼4A級景區。
海城區喺1984年建立。1990年7月21號，原屬郊區嘅地角鎮以及西塘鄉22條自然村、高德鎮嘅1條村劃入海城，同時地角由鎮改街道；1994年12月17號，將原屬郊區嘅潿洲鎮、高德鎮嘅8條村同5個居委、西塘鎮嘅3條村劃入海城，而海城嘅3個居委（大墩海、南澫、新村）劃畀銀海；1996年7月，高德入咗海城，改名爲靖海；1998年4月，設驛馬鎮；2005年6月21號，驛馬由鎮改街道，靖海由鎮改街道，恢復名爲高德。
海地

海地（法文：Haïti；海地克里奧爾文：Ayiti）係加勒比海一個國，全名係海地共和國（法文：République d'Haïti；海地克里奧爾文：Repiblik Ayiti），喺西班牙島西面，隔籬係多明尼加，首都係太子港。官方語言係法文同埋海地克里奧爾文。
海地文維基百科

海地文維基百科係維基百科協作計劃嘅海地文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過5萬篇文。
海嘯

海嘯（Tsunami，津波）係一種具有強大破壞力嘅海浪。當海底地震，部份海床突然嘅升起或下沉，位能變成動能，動能變成強勁海浪，向前推進，將沿海地帶一一淹沒嘅災害。
海嘯警告

海嘯警告（英文：Tsunami Warning）係猛烈地震預計會產生或已產生海嘯，導致香港受顯著海嘯（即海嘯高度比正常水位高出0.5米以上）影響，並會喺3個鐘內抵達香港嗰陣，由香港天文台發出嘅警告信號。
2004年12月南亞海嘯發生後，香港天文台喺2005年9月設立海嘯警告，係天文台最新設立嘅正式警告。呢項警告設立到依家仲未真正發出過，只係誤發過一次。

誤發海嘯警告
海嘯警告由制定到依家，從未實際出過。但喺2007年4月3號中午天文台就因人手出錯，而喺「每小時溫度及濕度報告」錯誤寫咗「海嘯警告現正生效」，之後喺下晝12點20分更正有關資料，並喺下晝2點40分透過傳播媒介作出道歉聲明。
海地歸融話

海地歸融話（海地歸融話：Kreyòl Ayisyen）縮寫叫海地話／海地文，係一種以法文為基礎，受到西班牙文、葡萄牙文、泰伊諾文同其他幾種西非語言影響而形成嘅歸融話。海地歸融話係海地嘅兩種官方語言之一。有差唔多一千萬人用。

發音
呢一節冇引出處或寫低根據。唔該加返可靠嘅來源，幫手改改呢篇文（教我點做）冇根據或冇出處嘅嘢可能隨時受到質疑；經唔起質疑就會俾人剷走。
當法文嘅/ʁ/音喺啲閉音節或者喺第個子音之前，海地歸融話就冇咗個/ʁ/音，連個寫法都冇埋個「r」，例如法文嘅bonjour [bõˈʒuːʁ]，海地歸融話就寫成「bonjou」，讀[bõˈʒu]，法文嘅parc [paʁk]，海地歸融話就寫成「pak」，讀[pak]等等。
海角

海角，又叫海岬，係指三面環海嘅陸地，高空望落去好似突咗隻角。
海衞十三

海衞十三（Neso）係海王星嘅其中一粒衞星，平均直徑約莫60公里，響2002年發現。佢係離海王星最遠嘅衞星。
海角幽蘭

《海角幽蘭》係香港凱旋影片公司1965年嘅一部粵語片，由陸邦執導，吳楚帆、南紅主演。

情節
故事講好爸爸李富育有五個仔女，為咗養家，除咗日頭揸的士，又搵多份夜更兼職，點知墮入咗搶劫珠寶賊黨嘅陷阱，被嫁禍殺人同偷珠寶，李富舉家搬遷逃避賊黨追捕。
海衞十一

海衞十一（Sao）係海王星嘅其中一粒衞星，平均直徑約莫44公里，響2002年發現。
海衞十二

海衞十二（Laomedeia）係海王星嘅其中一粒衞星，平均直徑約莫42公里，響2002年發現。
海角七號

海角七號 （Cape No. 7） 係2008年台灣導演魏德聖拍嘅一部電影，入邊台灣同日本嘅演員都有（包括范逸臣、田中千繪），講咗日本同台灣民眾之間發生嘅兩代愛情故事，係2008年最熱嘅台灣電影。不過喺中國大陸有部份人認為「媚日情結」、「皇民化」，過咗2009年大陸都重未引進。
本片喺香港無綫電視播放嘅時候，重請嚟黃啟昌、程文意、古明華等人參與配音。
海角紅樓泳場

，又嗌海角紅樓游泳場，簡稱海角紅樓或紅樓，係中國廣東廣州嘅大型泳池，1946年1月動工，1946年7月起好，位置喺荔灣區大坦沙東南邊嘅紅樓路8號，近珠江邊，東邊可以望到西郊泳場嘅沙灘池。
佢亦係廣州最早嘅天然泳場。

名
泳場因為地處天涯海角嘅郊區——大坦沙，加上建築裝飾都圍繞紅色做主調而噉叫。

史
1940年代中葉日軍投降後，梁世光同幾位西關地區住嘅有錢佬為咗解決西郊泳場成日爆滿同嗰時受渠水污染嘅問題，提議喺西郊一河之隔嘅大坦沙搞間泳場，結果好多人讚成咗重計劃招標。但嗰時大坦沙當地嘅治安七國咁亂，加上好多業主都有唔同嘅意見而一直辦唔成租地手續。後嚟經過開會討論，嗌咗李福林舊部嘅參事陸滿出嚟搞掂租地事務，從而順利噉完成租地手續。1946年1月，泳場正式動工直到同年7月起好嗮。
1946年8月1號當日，泳場舉行揭幕典禮，當日有好多展覽人客同泳客打嗮蛇餅。但嗰時冇珠江大橋，所以啲人往返泳場都要搭船先得。
成個1950年代，入場人數最高紀録去到11萬而出嗮名，甚至出咗「唔識紅樓，好打有限」嘅講法，開業後連續卅幾年有好多泳客去入場游水。 1956年5月3號，毛澤東嚟廣州考察時去到白鵝潭，之後跳水穿過如意坊碼頭入大坦沙河段後到海角紅樓之後掉頭。
從1980年代開始，由於珠江水質開始變差，加上設備太舊嘅原因，泳場喺1988年10月開始暫停開放。同年年底雖然同珠江容器廠（今日嘅廣州市珠江壓力容器檢驗製造企業有限公司）一齊合作，但廠方成日撻Q而未恢復返辦體育嘅職責，到1995年底都未正式恢復而出現咗中國大陸第一單體育官司。後嚟海角紅樓方勝訴，直到1996年12月先至收返場地，重喺市政府支持下喺1997年5月1號重新開放。
雖然紅樓喺1998年經過改造功能同起過啲設施，但因地理同交通唔方便，都未能恢復返1950～1970年代嘅輝煌情景。
2006年10月24號，廣東省鹽業公司同泳場簽紙，出咗8000萬蚊搞成以中國內地第一間人工「死海」做主題嘅鹽療會館，重喺2007年夏初期間開放。
2010年亞運前夕成為廣州市公共場所衛生示範性單位。
而兒童池喺2016年因翻新而暫停開放，直到2017年先至重開。

設施
海角紅樓泳場泳池有國際標準嘅25米深水池、重有個似住宅小區咁大嘅淺水池同較大嘅兒童池、鹽療會館水池。
水池水深
深水池：2.0ｍ～2.2m
淺水池：1.0m～1.2m
兒童池：0.6m～0.9m

開放時間
呢間游水場有分開幾個場次開放。時間分別係：
上晝場：09:30～11:30（禮拜一唔開）
晏晝場：15:00～17:30
晚黑場：19:00～21:30
以上場次凈限每年春末或夏初到9月初，其它時間基本上唔開。
海衞十四

海衞十四（S/2004 N 1）係海王星嘅其中一粒衞星，平均直徑約莫16–20公里，響2013年發現。佢係海王星最細嘅衞星。
海衞四

海衞四（Thalassa）係海王星嘅其中一粒衞星，平均直徑約莫82公里，響1989年發現。
施特勞賓

施特勞賓（德文：Straubing）係德國一個城市，喺拜仁，人口約莫4.7萬。
施特菲·馬丁

施特菲·馬丁（德文：Steffi Martin，1962年9月17號—2017年6月21號）係德國女子雪橇運動員。佢曾代表東德參加1984年同埋1988年冬季奧林匹克運動會雪橇比賽，攞到兩枚金牌，兩次都係喺女子單人項目中贏得嘅。
施特菲嘉芙

施特菲嘉芙（德文：Stefanie Maria "Steffi" Graf，1969年6月14號—）係德國退役網球員，曾經377個禮拜（超過7年）世界排名第一同埋攞過22次大滿貫。佢亦係唯一一個攞到「年度金滿貫」（1988年四大滿貫加奧運金牌）嘅網球員。
佢掛拍之後嫁咗畀美國網球手阿加斯，佢哋有一仔一女。
施甸

施甸係中國雲南保山一個縣，總面積2009平方公里，人口33萬。
施理華

施理華（葡文：Carlos Eugénio Correia da Silva，1834年12月17號—1905年11月5號），葡萄牙政治人、第90任澳門總督。
佢喺里斯本出世。佢阿爸係一個高級軍官，打過葡萄牙內戰。佢老母出生於有錢嘅地主家庭。施理華通過同Castro伯爵嘅孫女結婚，得到Paço de Arcos伯爵嘅銜頭。
此後施理華加入葡萄牙海軍，通過自身勤力令軍銜逐漸提升到海軍上將。1876年至1879年間擔任澳門總督。1880年任莫三鼻給總督。1881年任葡屬印度總督。1891年至1893年期間，擔任葡國駐巴西嘅首任大使。
施禾利

施禾利（英文：PEC Zwolle）係荷蘭兹禾勒一間職業足球球會，依家踢緊荷蘭甲組足球聯賽。
江南杜鵑

江南杜鵑（粵拼：gong1 naam4 dou6 gyun1；學名：Rhododendron simsii）；第個名係映山紅（jing2 saan1 hung4）；佢係杜鵑花科杜鵑花屬嘅半常綠半落葉灌木，原產地喺中國。佢一般用嚟做庭院嘅裝飾同盆景。
江原大學

江原大學（粵拼：gong1 jyun4 daai6 hok6，강원대학교）係喺大韓民國江原道嘅一間國立大學，係韓國10間國立旗艦大學之一。
江南新地商業街

江南新地商業街（粵拼：gong1 naam4 san1 dei6 soeng1 jip6 gaai1）；簡稱江南新地（gong1 naam4 san1 dei6），佢係中國廣東省廣州市入面，其中一間好出名嘅地下商場，喺海珠區江南西路入面。西邊可以去到寶崗大道同寶業路嘅路口，而東邊可以同地鐵2號綫嘅江南西站A出入口接埋一齊。呢條商業街喺2009年4月底起好。

敘述
呢條街有850米長，入面有從A到O嘅15個出入口。呢間商業街入面有水晶、水域、風谷、金礦、竹林、柳園呢啲區域、景觀、風情呢3個「六大」嘅時尚商業街。
江南西站

江南西站（粵拼：gong1 naam4 sai1 zaam6；英文：Jiangnanxi Station）係廣州地鐵2號綫嘅車站，2002年12月29號開放。喺海珠區江南大道中同埋江南西、東路嘅交界北邊附近。

樓層
呢個站一共有2層樓嘅地下區域，其中地下1樓係站廳，有票務設施、客務中心同商鋪；地下2樓係2號綫嘅月台。同大多數嘅2號綫車站一樣，冇休息室同廁所、母嬰室。

站廳
呢個站係分開咗南北兩個站廳，而且兩個站廳嘅免費區係冇連埋一齊嘅。車站嘅商舖都喺嗮車站嘅免費區入面。兩個站廳都有扶手電梯同樓梯往返月台嗰邊，不過呢個站冇專用𨋢，喺南站廳嘅E出入口附近有輪椅升降機方便坐輪椅嘅傷殘人士往返月台。
北站廳全景（喺2015年1月30號影）

月台
呢個站有1個分離島式月台，喺江南大道嘅地底。
月台全景（行嘉禾望崗嗰邊，喺2015年1月30號影。）
另外，呢條綫嘅南邊都有條聯絡線同舊嘅2號綫（唔係而家嘅2號綫）曉港站西邊嘅西行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。隧道都俾牆封實嗮。

商舖同自助服務
而家嘅江南西站入面有好多唔同類嘅鋪頭畀乘客買嘢同埋食嘢，好似有便利檔、麵包檔、書店同洗衫舖等。
另外，江南西站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven
天天洗衣
美心西餅
日閱堂
中國電信

出入口
江南西站冚唪唥嘅出入口A出入口A出入口 B出入口B出入口 C出入口C出入口 D出入口D出入口 E出入口E出入口
呢個站一共有5個出入口，分別係A、B、C、D、E。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
喺1988年嘅「十字綫網」規劃入面就出咗「江南新村站」嘅車站，嗰時係2號綫嘅一個車站，就喺差唔多而家嘅江南西站嗰度。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係2號綫嘅車站，重加入咗2號綫首通段嘅工程入面。而車站名就改咗名嗌而家嘅「江南西站」。

施工
2號綫嘅一期工程喺1999年10月10號開始逳手。喺起緊廣州地鐵2號綫嗰陣，為咗唔影響成條江南大道中嘅交通，所以呢個站就起咗南北兩個站廳。

通車
2002年12月29號，廣州地鐵2號綫首通段開通咗之後，呢個站就開咗。

舊二號綫一分為二（2007年6月25號～2010年9月25號）
喺2007年6月25號，由於國家發改委通過咗廣州地鐵2號綫同8號綫嘅延長段工程，而呢個工程喺2007年8月份就正式逳手。佢就係將舊嘅二號綫喺呢個站同曉港站之間嘅位拆開佢，重分別向南、西、北三個方向延長。就喺2010年9月22～24號，由於成條舊嘅二號綫都停運咗嚟搞線路一分為二嘅工程試。

新2號綫時期（2010年9月25號之後）
喺2010年9月25號朝早，呢個站改咗係新嘅2號綫一部分而重新開放。而家喺呢個站向南開出嘅2號綫列車改咗去新起嘅昌崗站嗰邊，而唔係去曉港站嗰度。

2010年7月25號，地鐵站A出入口閂門
睇埋：廣州撐粵語行動
2010年7月25號，由於受到廣州市民爆發撐粵語運動影響，呢個地鐵站嘅A出入口試過閂門。

2020年2月25號，有人嘔吐，列車要臨時清客
睇埋：武漢肺炎大爆發
2020年2月25號早高峰時段，有部正常營運嘅列車嚟到呢個站要突然清客。係因為有位乘客喺車廂入面突發嘔吐。由於嗰陣屬武漢肺炎爆發時期，地鐵方爲咗保障乘客安全而需要喺呢個站清客，跟住將事發列車空車揸返到大洲停車場完全清走廢物同完全消毒先至得。

出入口
車站開放初期凈開咗A、C、D、E四個出入口，而B出入口喺2016年2月4號上晝十點正式開放。另外，江南新地嘅出入口喺2007年3月21日開咗。

利用狀況
由於呢個站附近有間江南新地地下商場同好多座購物中心響度，所以就形成咗以潮流為主嘅江南西商業圈，佢係海珠區入面最繁華嘅商業聚集地。而距離呢個站冇幾遠都係有好多個住宅區響度，所以呢個站每日都好多人嚟坐車噉，喺客流高峰期甚至重出現井噴咁滯。
江南百花雞

江南百花雞係傳統廣府菜，所謂「百花」即係將蝦肉打成膠狀（蝦膠），做法係將原隻雞起骨，下低釀入蝦膠，上碟砌返好做雞嘅形狀後，攞去蒸熟佢。
江原正士

江原正士 ，係日本嘅一個男配音員。

配音作品一覽
呢個表唔完整，歡迎加料。
深屈

深屈，香港一地，亦係一村，喺大嶼山西北，來住沙螺灣過䃟石灣到大澳山徑中途。佢對出有深屈灣，灣形入得好深，灣口向北。後面南方谷地，亦相當深，當中一支去到昂坪。深谷之故，涌水甚多，集成一支，北流入灣。人煙稀少，有條深屈道通到車。行政上歸離島區。
舊時村人捉魚種米，現今養蠔種菜種生菓為業。

地理
深屈人煙，按形勢分為三笪，灣南、灣東、灣西。
灣南為深谷出口，涌流入灣，又有深屈道行車，道尾有渡頭。涌口澤地淺灘，有紅樹林。沿涌流而上，就開做田地。屋宇大多排喺岸東，近來住山徑。深屈道入自西南面，北走，近岸同往來山徑匯合重疊，東屈，以橋渡涌，再沿岸西北，到渡頭而止，同屋宇睇齊。
灣東細谷，亦有涌水。近岸有地名南田。屋宇散佈谷內，當中有名得李鳳園。溯谷而上，有勝覺下苑，來往山徑側邊。
灣西叫茜草灣，又一細谷，田地為主，屋宇甚少，皆喺谷北。岸邊有紅樹林。來往山徑過佢南面，有分叉沿岸入茜草灣。相傳大明同西洋水戰喺茜草灣。按西洋即葡萄牙。
望向灣口，可見港珠澳大橋。

行政
離島區區議會，大嶼山大多數村，都歸入大嶼山選區，深屈都唔例外，同大澳、梅窩、貝澳、大蠔、長沙等等一齊。

生意
有幾間士多，亦兼做茶水檔。

交通
要車去深屈，只得搭大嶼山的士，無巴士行。有渡頭，但無渡輪。要去一係私家車私家艇，一係行路，或者踩單車。
行路嘅話，可以由大澳行過去，或者沙螺灣行過去，行山人稱為東澳古道，東涌來往大澳咁解。又或由深屈道行落山。
深夜美食團

《深夜美食團》（英文：Midnight Banquets）係香港電視廣播有限公司嘅飲食節目，由崔建邦、張秀文、黃愷怡、張致恒、余思霆（第16集起）、李雯希（第1集嘉賓主持）、林希靈（嘉賓主持、第25集起）主持，由2018年2月11號開始香港時間逢禮拜日23:00到23:30喺翡翠台播。節目形式似舊時嘅《夜宵磨》，每集安排唔同藝人嘉賓一邊食一邊傾偈。
另外2018年5月13號係母親節，呢套節目準備咗1個鐘特別版《深夜美食團 真的愛我媽》（英文：Midnight Banquets Mother's Day Special），喺22:30到23:30播。

節目調動
2018年
2018年3月25號：由於播《TVB 2018影視展星勢》，所以停播一次。
2018年4月15號：由於播《三個女人一個「因」》大結局，所以停播一次。
2018年5月6號：由於播《走過森林和原野》，所以停播一次。
2018年7月8號：由於當晚播《宮心計2深宮計》大結局，《冒險王衛斯理之藍血人》順延到呢個時段播，所以停播一次。
2018年7月15號：由於播《使徒行者》，所以停播一次。
2018年7月22號：由於播《big big channel大公司周年慶》，所以停播一次。
2018年9月2號：由於《流行經典50年》調到呢個時段播，所以停播一次。
2018年9月16號：由於播《家燕姐全民皆Friend 60年》，所以停播一次。
2018年9月23號：由於《流行經典50年》又再調到呢個時段播，所以停播一次。
2018年10月7號：由於播《大玩特玩 消暑篇》，所以停播一次。
2018年10月14號：由於播電影《風暴》，所以停播一次。
2018年10月21號：由於播電影《S風暴》，所以順延到23:15到23:45播。
2018年11月4號：由於播電影《葉問3》，所以停播一次。
2018年11月11號：由於播電影《西遊記之孫悟空三打白骨精》，所以停播一次。
2018年11月25號：由於播《2018勁歌金曲優秀選第二回》，所以停播一次。
2018年12月16號：由於播《萬千星輝慶功宴》，所以停播一次。
2018年12月30號：由於播《2018娛樂繽FUN大派對》，所以停播一次。
2019年
2019年1月6號：由於播《軒仔與他的產地》，所以停播一次。
2019年2月17號：由於播電影《失戀急讓》，所以停播一次。
2019年3月24號：由於播《TVB影視展星勢2019》，所以停播一次。
2019年3月31號：由於播《神奇百草遊》（第6集），所以停播一次。
2019年4月14號：由於播《皓鑭傳》（第61-62集大結局），所以停播一次。
2019年4月28號：由於播《全城躍動 第七屆全港運動會開幕典禮》，所以停播一次。
深宵更

《深宵更》（Night Shift）係香港MakerVille製作嘅真人騷節目，由李芯駖、岑珈其、駱振偉主持，2022年8月29號到9月16號逢禮拜一到五 23:00－23:30喺香港電視娛樂ViuTV播。三位主持人會去體驗唔同需要深宵工作嘅崗位。
深層句構同淺層句構

深層句構同淺層句構係生成文法上用到嘅兩個概念。
簡單噉講，認知科學上有將人腦睇做一嚿曉做資訊處理嘅物體，會喺腦入面將諗緊嘅嘢組織做句子，然後再將句嘢講出嚟，例句
阿明一拳打爆阿蟲塊面。
阿蟲塊面畀阿明一拳打爆。
兩句嘢講出嚟（語音同句法）嗰陣好唔同，但意思一樣咁滯。一句嘢實際上講出嚟嗰陣嘅樣係句嘢嘅淺層句構，而句嘢喺腦入面嘅語義表示就反映句嘢嘅深層句構，即係話上面兩句例句淺層句構唔同，但深層句構一樣（或者差唔多一樣）。
深層水源冷卻

深層水源冷卻（英文：Deep water source cooling；縮寫：DWSC）係風冷嘅一種。佢會喺湖、海、河流深處、蓄水層度抽4至10度嘅水喺換熱器到產生冷卻咗嘅水。
深屈道

深屈道（Sham Wat Road）係香港一條路，喺新界大嶼山，連接羗山道同埋深屈，全長3.5公里。條路中段有路口連接昂平路通去昂坪。
深層地基

深層地基（英文：deep foundation）係地基一種，指運用打樁（piling；將一條樁打入地底深處）嘅方法，令到成一棟建築物嘅結構負荷傳送到去次結構以下好深嘅地底。呢種地基做法成本比較高、但對於起高層嘅建築物嚟講不可或缺。
無限小數

無限小數係指小數部分有無限個位嘅數字，同有限小數相對。
無限小數有兩種：
循環小數：由小數部分嘅某個位開始，一個位或者幾個位，依次唔停咁重複出現嘅小數叫做循環小數。好似 = 0.142857142857142857...， = 1.833333...等等。循環小數係有理數，可以化成分數（即係）嘅形式。
無限唔循環小數：小數部分有無限咁多個位，而且哋小數唔會依次唔停咁重複出現，就叫做無限唔循環小數，好似π=3.14159265358979323...，e=2.71828182845904...。無限唔循環小數係無理數，化唔成分數嘅形式。
無間道

《無間道》（英文：Infernal Affairs）係一套喺2002年出嘅動作警察犯罪電影。由劉德華、梁朝偉、曾志偉、黃秋生主演。之後有續集《無間道II》同埋《無間道III：終極無間》。
2006年俾馬田史高西斯重拍做《無間道風雲》，贏咗幾個獎項，包括奧斯卡最佳電影獎。
無限國際象棋

無限國際象棋指嘅係喺一個無界限嘅棋盤上面玩嘅國際象棋變體，好多唔同嘅棋手、棋理論家同數學家都有提出過唔同嘅無限國際象棋模型，有爲咗捉棋嘅，亦都有爲咗研究理論嘅。有研究發現，雖然個棋盤係無限大，但係有啲情況棋手可以喺有限步之內勝出。
無間道III：終極無間

《無間道III終極無間》（英文：Infernal Affairs III）係香港電影《無間道》系列嘅最後一部，本片由劉德華、梁朝偉、黎明、曾志偉、黃秋生、陳道明、陳慧琳、杜汶澤領銜主演，麥兆輝、莊文強編劇，導演劉偉強、麥兆輝，2003年12月12號上畫。

無間之始
「
四年前嘅某一日，諗起一個故事，話俾一個朋友聽，佢好支持我。三年來，呢個故事講咗俾好多監製聽，佢哋都好鍾意，都好支持我，不過唔支持將呢個故事拍成條片。幾年間，呢班人都離開咗，但係呢個故事已經喺腦內開始醞釀，佢已經有足夠嘅力量成為一部電影。2001年嘅冬天，將呢個充滿影像嘅故事講咗俾劉偉強聽，他同我攞劇本，我話冇。呢個時候我先至知道佢淨係一個故事，冇可能成為電影。嗰年嘅冬天足足三個月響屋企度開始將呢個故事寫成劇本，初時劉偉強過咗幾星期會打電話畀我，淨係話：「寫緊。」兩個月之後莊文強都開始打電話問我：「點呀，係咪好痛苦？」，我只得苦笑。冬天過後，我終於喺電腦檔案上打出咗「The End」兩個字。成個檔案有「378KB」嘅內容，檔案嘅名稱係《無間道》。
」

製作過程
陳慧琳喺2015年8月31號接受商台節目《口水多過浪花》訪問嘅時候，透露佢當時其實好大壓力，因為呢套戲有好多影帝參與，擔心自己做得唔好，仲搵咗一個荷里活嚟嘅外籍導師教佢做戲同幫佢理解劇本。
無間道風雲

《無間道風雲》（英文：The Departed）係一部2006年嘅美國電影，由馬田史高西斯執導，套片係2002年香港電影《無間道》嘅重拍版。主演係里安納度狄卡比奧、麥迪文、積尼高遜、麥克華堡。
無限任務

《無限任務》係一套電影，林超賢、梁鳳英監製，林超賢導演，謝霆鋒、陳偉霆、楊天宇主演，2023年製作。
無間道II

《無間道II》（英文：Infernal Affairs II）係2003年推出嘅警察犯罪電影，由寰亞電影出品。劉偉強同埋麥兆輝執導，編劇麥兆輝、莊文強，本片由陳冠希、余文樂、曾志偉、黃秋生、劉嘉玲同吳鎮宇領銜主演。
普萊諾

普萊諾（英文：Plano），係美國德薩斯州第九大城，住咗29萬人。
普萊西德湖

普萊西德湖（英文：Lake Placid），又叫寧靜湖，係美國紐約州一座城，曾經搞過幾次國際冬季運動會。
普羅米修斯

普羅米修斯係希臘神話嘅神，亦係第二代泰坦神其中一位，由伊阿珀托斯同泰美斯生。
普羅米修斯帕特雷

普羅米修斯帕特雷（英文：Promitheas Patras B.C.）係希臘帕特雷嘅職業籃球球會，依家打緊希臘籃球甲級聯賽。
波希米亞

波希米亞係中歐一個地區，包有今日捷克三份之二嘅地方，亦都包括今日布拉格。
波希米亞呢個名，最先響羅馬帝國嗰陣時出現。
喺中世紀，曾經有一個獨立嘅波希米亞王國。
波希米亞王國

波希米亞王國係舊時中歐一個國，範圍主要係而家捷克波希米亞地區，1198年立國，曾經先後係神聖羅馬帝國同奧匈帝國一部份，1918年奧匈帝國解體，領土歸捷克斯洛伐克。
波巴布樹

波巴布樹（粵拼：bo1 baa1 bou3 syu6；學名：Adansonia digitata），又嗌大肥佬樹（daai6 fei4 lou5 syu6）或馬騮麵包樹，係錦葵科波巴布樹屬嘅落葉中等喬木。原產非洲沙漠地帶近熱帶草原一帶。
佢亦係植物王國入面，最古老嘅長壽樹。一般可以生存四五千年。

樣
植株一般高10～20米，梗徑約50m，要卌個人手拉手先至圍得到佢成圈；雖然從出面睇落去好大隻，但係入面得個吉。葉屬掌狀複葉，喺唔同季節時，都有唔同樣。花白兼好大。果屬堅果，殼木質，
另外，喺唔同季節時，樣都唔同：

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅葉、菓、樹皮都可以做藥，生食嫩葉可以預防敗血症同佝僂病。樹皮纖維可以整布、繩、籃同紙都得。菓殼可以攞嚟裝水同酒。

文化
喺塞內加爾，當地將佢嘅花列做國花。
波希

波希（Jheronimus Bosch，1450年—1516年8月9號）係荷蘭畫家，出名作品包括《人間樂園》同《聖安東尼嘅誘惑》。
波希米亞狂想曲：搖滾傳說

《波希米亞狂想曲：搖滾傳說》（Bohemian Rhapsody）係一部2018年美國傳記電影，講述英國搖滾樂隊「皇后樂隊」，由拜恩辛加（英文：Bryan Singer）做導演，安東尼·麥卡滕（英文：Anthony McCarten）編劇。劇情描述皇后樂隊同主唱費迪墨格利喺業界打滾嘅15年，同埋佢哋1985年喺Live Aid（英文：Live Aid）演唱會入面嘅演出。主要拍攝喺2017年9月喺倫敦開拍，當時由拜恩辛加執導。到12月，拜恩辛加因為多次缺席製作、同演員同劇組發生衝突而被炒。二十世紀霍士之後好快請咗德克斯特·弗萊徹（英文：Dexter Fletcher）去完成剩返嘅拍攝同後期製作工作。2018年1月拍攝完。
波希米亞狂想曲

《波希米亞狂想曲》（英文：Bohemian Rhapsody）係皇后樂隊嘅歌，由費迪墨格利創作，最初版本收錄喺1975年《A Night at the Opera》唱碟入面。呢隻歌喺曲方面結構好特別，冇重複嘅副歌，而係由幾個風格差異幾大嘅部分構成，包括謠曲、結他獨奏（英文：Guitar solo）、歌劇、硬搖滾等，並且充滿住猛烈嘅意識流同噩夢色彩。呢隻狂想曲喺西方社會啲人都好熟，成日被縮寫做「Bo Rhap」或「Bo Rap」。隻歌喺當時係有史以嚟製作費最高嘅單曲，依家仲係流行音樂史上其中一個最精心設計嘅複雜作品。
波山

波山（bo1 saan1，日文：波山），係種日本傳説中嘅妖怪，外形係有紅色羽毛嘅雀，佢個嘴可以噴紅火。
波希戰爭

波希戰爭係波斯第一帝國同古希臘城邦喺公元前499年到前449年期間打嘅好多場仗，最後由古希臘打贏，馬其頓王國、色雷斯、愛奧尼亞 脫離波斯獨立。
淆底

淆底係粵語俗語，解做緊一件事半路縮沙，唔夠膽繼續做落去，又或者做錯事又唔夠膽認。
淇縣

淇縣係中國河南鶴壁一個縣，總面積581平方公里，人口29萬。
淋巴癌

淋巴癌（Lymphoma），又叫淋巴瘤，係淋巴系統嘅癌症，成因係淋巴裏面嘅細胞出現基因突變，停止唔到分裂同埋唔能夠正常凋亡，最後變咗惡性腫瘤（癌）。淋巴癌嘅症狀係睇個瘤發生係邊度，同埋屬於咩種類。
淋巴癌有兩種，分別係霍奇金淋巴瘤同非霍奇金淋巴瘤。通常嘅症狀有：淋巴結腫大、肝腫大、發燒、夜晚出汗、貧血。霍奇金淋巴癌主要患病人群係細路同老人家，而治療方法包括電療，化療。非霍奇金淋巴癌就更多發生喺愛滋病患者同埋要食會降低免疫力嘅藥嘅人，治療方針更多會採用藥物。淋巴癌存活率取決於癌症嘅分期同患者自己嘅年齡，患病特徵等一系列因素。
淇澳

淇澳，又叫淇澳島（粵拼：kei4 ngou3 dou2），中國一洲，今歸廣東省珠海市，香洲區東北邊，大清時屬香山縣。珠海市東面洋面，零丁洋西部。淇澳原為水上人聚集之水陸，現時變成珠海旅遊區。淇澳介於澳門同珠江口之間，澳門入廣州，會過淇澳，可謂珠江外門。
有淇澳大橋過金星門洋面，入珠海市內。原本為港珠澳大橋搭路，最後方案唔經淇澳。

地理
淇澳約二十四平方公里，住咗千九人。地質為花崗岩結構，表層黃沙粘土，上生灌木、茅草、松林同雜樹等。而樹木覆蓋率，去到九成。地勢，南北兩頭高，中間凹平。洲分南北，走向東北至西南。洲上多山，當中十八座，高過海拔一百米。最高叫望赤嶺，喺琪澳東北。琪澳周圍多海灣，主要有二斜灣、關帝灣、金星灣、石井灣、大圍灣等。而東面大多數海灣，都係沙灘，而西北兩面，多數海灣為積泥灘。洲上有廟十七座，明清時起。島入面重有後沙灣、東澳灣、白石街、古炮臺等古跡遺址。

史
大明鎖國之後，西洋人即葡國人，租借香山縣南端澳門。所以外國人會聚集澳門補給，得批文，船先至入得廣州經商。大清時同樣。
淇澳就近澳門，船會經淇澳入珠江。淇澳同香山之間，有金星門，重要水道之一。

鴉片戰爭前傳說
内文：第一次鴉片戰爭
未有第一次鴉片戰爭之前，走私鴉片甚為嚴重。
《兩廣總督盧坤致洋商諭令》，以及英國東印度公司檔案，講及鴉片戰爭之前，淇澳人曾對抗英人。
一八三三年十月十三號中午，淇澳村民蘇上品等四人，喺金星山腳港口捉魚，點知佢聽到同村郭亞祥喺度大嗌，「夷人偷牛」。原來佢哋睇到有位鬼佬將隻牛扯走，就諗住人牛並獲。而村地保都話偷牛嘅人係鬼佬，唔可以送官，要將佢哋送返去。點知嗰日申牌時分，有五十幾位鬼佬，入咗個村入面嚟搵人隻抽，而村民一齊出嚟趕嗮佢哋走。而班鬼佬睇到好多村民殺到埋嚟，就即刻雞噉腳走嗮。凈係得返個喺後面用住把劍同雀槍嚟搞掂啲村民，後嚟俾蘇上品用把刀銡傷咗個肚死咗。而凈低嘅鬼佬，喺走緊佬嗰陣，俾田入面做緊嘢郭名秋同工人黃亞捉到正，之後將郭名秋綁架咗捉埋上船。而黃亞就搏命喺度嗌，結果俾佢哋一槍打死咗。而一八三三年十月十五號，船主馬之就帶咗好多鬼佬殺到淇澳村，嗰度猛咁喺個村入面開槍。
呢單嘢冇廣州爆發嘅三元里人民抗英鬥爭嗰單嘢咁大，之不過早過佢成八年咁耐，喺中國人民反侵略鬥爭史上有一定嘅歷史地位。其實淇澳村入面唔係凈發生咗呢單嘢。喺爆鴉片戰爭之前，有好多鬼佬嚟嘅鴉片走私船，就停響淇澳金星門海嗰頭，走私鴉片嘅基地。

教育基地
二〇〇〇年春，蔣秋霞、韋鈺等二十位全國政協委員，有份提案，將淇澳島嘅白石街，整成中國國家級嘅愛國主義教育基地。珠海市委同市政府決定咗，搵歷史專家研究考察。夏天，政協委員接到珠海通知之後，查咗中外幾十種同佢有關嘅著作資料，未搵到淇澳村居民對抗英人事跡。九月，中國政府派人去咗英國倫敦，去到英國國家檔案館查資料，發現英國外交部檔案F．O．1048，東印度公司文檔，搵到同呢單嘢有關、塵封咗百六幾年嘅二十二份原始檔案。十月，珠海市政府開嘅《淇澳白石街同鴉片戰爭》嘅研討會，公佈歷史發現。
淇濱區

淇濱區係中國河南鶴壁一個市轄區，總面積295平方公里，人口13萬。
淄川區

淄川區係中國山東淄博一個市轄區，總面積960平方公里，人口67萬。
淇澳紅樹林

淇澳紅樹林（粵拼：kei4 ngou3/ou3 hung4 syu6 lam4）係中國廣東省珠海市嘅一個景區，喺香洲區嘅淇澳島入面，牛蹄灣嗰頭。呢間公園既係珠海比較出名嘅生態景區，又係中國內地人工恢復面積最大嘅紅樹林。呢個景區曾經喺2011年列入咗珠三角十大特色景區。

敘述
淇澳紅樹林景區總面積有51.1km²，其中紅樹林霸咗7km²。入面有695種植物同347種野生動物、120幾個品種，數量去到成萬隻喺秋冬時節留喺呢度嘅候鳥。
淋巴

淋巴（粵拼：lam4 baa1，Lymph）係人體免疫系統嘅組成成分，有淋巴細胞同抗體。
瘜肉

瘜肉（粵拼：sik1 juk6，英文：neoplasm），係指身體嘅細胞組織唔正常噉增生，當增生嘅數量越嚟越大，就會變咗腫瘤，惡性嘅腫瘤會進一步形成cancer。
瘟瘟沌沌

瘟瘟沌沌（粵音：wan1 wan1 dan6 dan6），抑或寫做昏昏忳忳，係人嘅一種意識狀態，喺呢種狀態嗰陣，人會變到吽下吽下，又或者暈陀陀噉，成個人冇咗自我意識，對外界嘅一啲刺激可能冇嗮反應。呢種狀態可以係突登搞出嚟嘅，譬如話貓咗、發緊白日夢又或者催緊眠嗰陣，但係亦都可以係不由自主噉樣發生，譬如話病得勁嚴重嗰陣就會成個人瘟瘟沌沌。
瘟疫醫生

2014 年芬蘭有個人喺度玩 cosplay 扮瘟疫醫生。
瘟疫醫生（英文：plague doctor）係歐洲古時嘅一種醫生，存在喺中世紀後半橛至 17 世紀左右。瘟疫醫生專門醫淋巴腺鼠疫嘅病人，尤其係會喺城市嗰度醫啲窮、唔夠錢睇醫生嘅人。
瘟疫醫生做嘢嗰陣好多時（但唔一定）會著住佢哋嘅出名制服：瘟疫醫生制服係一件長到掂到自己腳踭嘅黑鼆鼆嘅袍，黑鼆鼆嘅帽，厚嘅手套，再戴住個形狀好似雀鳥嘅啄噉嘅面具；呢種衫外形好獨特，個設計係源於當時嘅歐洲人相信「病之所以會傳染係因為掂到患者身上發出嘅臭味」－瘟疫醫生戴嘅面具之所以有個「啄」，係因為啲醫生想喺個「啄」裏面放啲好似花同草等好聞嘅嘢。

歷史
喺歷史上，瘟疫醫生嘅形象相當多變化：喺當代嘅歐洲，瘟疫醫生俾唔少窮人視為佢哋喺瘟疫當中嘅救星；但喺另一方面，因為瘟疫醫生係一份好危險嘅工，好多時都請唔到人，焗住要夾硬搵個人頂個位，所以唔少瘟疫醫生嘅醫術都唔係咁高，因而俾好多人覺得瘟疫醫生都係黃綠醫生；到咗廿一世紀初，瘟疫醫生因為佢哋嘅獨特外形而成為咗西洋創作品當中嘅一種橋段，成日都會喺文學同電影入面出現，作為瘟疫甚至死亡嘅象徵。
瘟室

《瘟室》（The Room）係一部2003年嘅美國獨立電影，由湯米維索編劇、執導、監製同主演，其他演員有Greg Sestero（英文：Greg Sestero）、Juliette Danielle（英文：Juliette Danielle）。
呢套片俾人話係史上最差嘅爛片，而Sestero同埋Tom Bissell（英文：Tom Bissell）就喺2013年出咗本回憶錄《The Disaster Artist（中文：災難藝術家）》，講番《瘟室》嘅製作過程。占士法蘭高改編呢本書做同名電影《荷里活爛片王》，喺2017年12月1號上映。
瘋癲場景

瘋癲場景（英文：mad scene）係歌劇當中嘅一種概念，芭蕾舞嗰度都有用到。瘋癲場景指表演其中一個場景描繪角色瘋癲嘅情況，通常會有戲劇性嘅配樂。
喺歌劇裏面，瘋癲場景多數係俾女高音唱嘅。
瘟疫

瘟疫，或者就咁叫瘟（譬如豬瘟）、疫（譬如鼠疫）、疫潮，係指好勁嘅流行傳染病，令到廣大地區好多動物或者人受到感染。
現代學術上，瘟疫叫做全球大流行（英文：Pandemic，出自希臘文字根，解「全人類」），喺定義上強調個病已經散到全世界好多好多地方，邊度都走唔甩。
瘤接鼓藻屬

瘤接鼓藻屬（學名：Sphaerozosma）係鼓藻科下面一屬。
瘋癲

瘋癲（insanity / madness / craziness）係一個籠統嘅詞，大致上指一個人或者一群人進入一種精神同行為異常嘅狀態。
淡水行政中心站

淡水行政中心站係新北捷運淡海輕軌嘅一個車站。
淡水信義線

淡水信義線（路線編碼係R，路線代表色係紅色），係臺北捷運一條營運緊嘅高運量路線。依興建期間同階段營運所使用嘅路線名，呢條線又可再細分為淡水線同埋信義線兩路段，兩線以中正紀念堂站為分界，以北為淡水線，以東為信義線。其中淡水線係臺灣首條由傳統鐵路改建而成嘅捷運線，前身係臺灣鐵路管理局已經停止營運嘅同名支線鐵路線—臺鐵淡水線。除咗主線之外，淡水信義線喺北投地區重有一條支線—新北投支線。另外除咗淡水至象山站之間已經通車營運嘅路段外，亦正興建象山站東延至廣慈/奉天宮站嘅延伸線。
2016年10月11號臺北捷運頒行新版路線編號作業，以「路線顏色英文字首」為編碼原則，淡水信義線代表紅色嘅「R」字代號。但喺2014年11月15號（松山線通車時）至2016年10月11號期間，曾經短暫以數字作為路線編號嘅規則，當時淡水信義線稱為2號線。
淡水線

淡水線係臺北捷運淡水信義線其中一段，長23.2公里，21個站。
淡水河谷

淡水河谷公司（Vale S.A.，紐交所：VALE、紐交所：VALE.P）係一間巴西公司。公司喺1942年成立，總部喺巴西里約熱內盧，係世界上最大嘅鐵礦石（礦砂）供應商。2010年12月8號，淡水河谷發行普通股（港交所前編號：6210）同埋A類優先股（港交所前編號：6230）嘅香港預託證券 (HDR)喺香港交易所上市，係第一、二隻 HDR。
淡江大學站

淡江大學站係新北捷運淡海輕軌嘅一個車站。
淡水漁人碼頭站

淡水漁人碼頭站係新北捷運淡海輕軌嘅一個車站。